Barnaheillum - Save the Children á Íslandi var falið af innanríkisráðherra og mennta - og menningarmálaráðherra að sjá um framkvæmd dagsins og hafa samtökin í samvinnu við ráðuneytin sett upp vefsvæði helgað þessari fræðslu . Þar má finna ýmsar upplýsingar og hugmyndir að viðfangsefnum og verkefnum sem skólar geta nýtt sér í tilefni dagsins . Efninu hefur verið skipt upp í efni fyrir leikskóla , fyrir grunnskóla og fyrir framhaldsskóla . Grunnskólaefninu hefur auk þess verið skipt upp í yngsta stig , miðstig og unglingastig . Inni á svæðinu verða einnig tenglar á stutt myndbönd þar sem börn tala um mannréttindi sín . Við hvetjum kennara til að sýna myndböndin á deginum sjálfum . Þar sem 20. nóvember ber nú upp á sunnudegi , eru leik - , grunn - og framhaldsskólar hvattir til að helga föstudaginn 18. nóvember mannréttindum barna . Á samfélagsmiðlum gengur fræðsluátakið undir myllumerkinu #dagurmannrettindabarna . Bestu óskir um gott gengi og góða skemmtun á Degi mannréttinda barna .